

**VILNIAUS RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL VILNIAUS RAJONO SAVIVALDYBĖS VIETINĖS REIKŠMĖS KELIŲ IR GATVIŲ SĄRAŠO TVARKYMO APRAŠO PATVIRTINIMO**

2021 m. vasario 1 d. Nr. A27(1)-224

Vilnius

Vadovaudamasi Lietuvos Respublikos vietos savivaldos įstatymo 6 str. 32 d., 29 str. 8 d. 1 ir 2 p.:

1. T v i r t i n u Vilniaus rajono savivaldybės vietinės reikšmės kelių ir gatvių sąrašo tvarkymo aprašą (pridedama).

2. Į p a r e i g o j u Viešųjų ir tarptautinių ryšių skyrių paskelbti šį įsakymą Vilniaus rajono savivaldybės tinklalapyje.

3. Paskelbti šį įsakymą Teisės aktų registre.

Administracijos direktorė Liucina Kotlovska

PATVIRTINTA:

Vilniaus rajono savivaldybės

administracijos direktoriaus

2021 m. vasario mėn. 1 d.

įsakymu Nr. A27(1)-224

**VILNIAUS RAJONO SAVIVALDYBĖS VIETINĖS REIKŠMĖS KELIŲ IR GATVIŲ SĄRAŠO TVARKYMO APRAŠAS**

1. Vilniaus rajono savivaldybės vietinės reikšmės kelių ir gatvių sąrašo tvarkymo aprašas nustato tvarką kaip yra tvarkomas Vilniaus rajono savivaldybės vietinės reikšmės kelių ir gatvių sąrašas (toliau – Sąrašas).

2. Už Sąrašo tvarkymą yra atsakingas Vilniaus rajono savivaldybės Statybos skyrius (toliau – Skyrius).

3. Skyriaus vedėjo įsakymu skiriamas pagrindinis ir rezervinis Skyriaus darbuotojas kuris atsakingas (toliau - Darbuotojas) už Sąrašo tvarkymą (tikslinimą, atnaujinimą, papildymą, skelbimą).

4. Sąrašo tikslinamas, atnaujinamas, papildymas gali būti inicijuojamas Vilniaus rajono savivaldybės seniūnų, fizinių, juridinių asmenų prašymu (laisvos formos) bei kelių ir gatvių įtraukimo į Vilniaus rajono savivaldybės vietinės reikšmės kelių ir gatvių sąrašą komisijos.

5. Sąrašo tikslinamo, atnaujinamo, papildymo inicijavimo prašymai nagrinėjami Vilniaus rajono savivaldybės administracijos direktoriaus patvirtintose Kelių ir gatvių įtraukimo į Vilniaus rajono savivaldybės vietinės reikšmės kelių ir gatvių sąrašą arba Tranzitinių kelių ir gatvių, esančių sodininkų bendrijų teritorijoje, įtraukimo į Vilniaus rajono savivaldybės vietinės reikšmės kelių ir gatvių sąrašą komisijose, šių komisijų veiklą aprašo patvirtinti reglamentai: https://www.vrsa.lt/go.php/Keliai-ir-gatves323501 ir https://www.vrsa.lt/go.php/Keliai-ir-gatves323501236).

6. Įvykus komisijos/komisijų posėdžiui surašomas protokolas. Po protokolo pasirašymo, per 3 d. d. protokolas talpinamas Vilniaus rajono savivaldybės interneto svetainėje (skiltys „Keliai ir gatvės“).

7. 3 p. nurodytas darbuotojas nuo protokolo patalpinimo svetainėje dienos per vieną mėnesį paruošia Vilniaus rajono savivaldybės tarybos (toliau - Taryba) sprendimo projektą dėl Sąrašo papildymo/keitimo ir nustatyta tvarka teikia jį svarstyti artimiausiam Tarybos posėdžiui.

8. Tarybai sprendimu patvirtinus Sąrašo papildymą/keitimą, 3 p. nurodytas Darbuotojas per 3 d. d. atitinkamai pakoreguoja aktualų Sąrašą kuris talpinamas Vilniaus rajono savivaldybės svetainėje (https://www.vrsa.lt), skiltyje „Keliai ir gatvės“.

9. Skyrius yra atsakingas, jog savivaldybės svetainėje būtų patalpintas aktualus, nuolat atnaujinamas Sąrašas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_